
	BIRŠTONO SAVIVALDYBĖS ADMINISTRACIJOS
DIREKTORIUS

	


ĮSAKYMAS
DĖL DIDŽIAUSIOS IR MAŽIAUSIOS GALIMOS SKIRTI VALSTYBĖS BIUDŽETO LĖŠŲ SUMOS VIENAM PROJEKTUI, ĮGYVENDINANT NEVYRIAUSYBINIŲ ORGANIZACIJŲ VEIKLOS STIPRINIMO 2025–2028 METŲ VEIKSMŲ PLANO 2.1.1 PRIEMONĘ „STIPRINTI BENDRUOMENINĘ VEIKLĄ SAVIVALDYBĖSE“ 2026 M. BIRŠTONO SAVIVALDYBĖJE, NUSTATYMO

2026 m. gegužės 27 d. Nr. AVE-105
  Birštonas

Vadovaudamasi Lietuvos Respublikos vietos savivaldos įstatymo 34 straipsnio 1 dalimi, Nevyriausybinių organizacijų veiklos stiprinimo 2025–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo aprašo, patvirtinto Lietuvos Respublikos socialinės apsaugos ir darbo ministro 2023 m. vasario 6 d. įsakymu Nr. A1-80 „Dėl Nevyriausybinių organizacijų veiklos stiprinimo 2023–2025 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo aprašo patvirtinimo“, 50.5 papunkčiu:
1. N u s t a t a u vienam projektui, įgyvendinamam 2026 metais Birštono savivaldybėje pagal Nevyriausybinių organizacijų veiklos stiprinimo 2025–2028 metų veiksmų plano 1 priedo 2.1.1 priemonę „Stiprinti bendruomeninę veiklą savivaldybėse“:
1.1. didžiausią galimą skirti valstybės biudžeto lėšų sumą – 4 000 Eur; 
1.2. mažiausią galimą skirti valstybės biudžeto lėšų sumą – 1 000 Eur.
2. N u r o d a u, kad šis įsakymas skelbiamas Birštono savivaldybės interneto svetainėje www.birstonas.lt. 
	Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

